לפעמים 
לפעמים אני נזכרת באיזה רחש של תפילה; והיא שקטה והיא עוצרת רגע לפני הנעילה; כשכף רגלי בחול דורכת והמגע צורב וחם; מה שרציתי זה ללכת ככה ללכת כל הזמן; והקולות באים ממני הם מנגנים שזה נגמר; מה שהייתי שוב אינני מה שהנני שוב לא נשמר; ולפעמים אני נזכרת ואש חמה עולה ממך; קרוב יותר מבחייך ככה אתה לי במותך; והדמעות רגעי החסד הן מלטפות את שתיקתך; מה שרציתי זה ללכת ככה ללכת אל סודך; והקולות באים ממני והניגון מלא חידה; ואחר כך הוא שב לנוח ועם הרוח גם אתה; 